ISIGIDIMI SAMAXOSA, SEPTEMBER 1, 1874.

3

simfumana esiti:—Kulo Mahlulo inani labantsundu likumawaka asibozo. Inkoliso yabo nga Mamfengu. Alika amanye apa kwasemva kwemfazwe ye 1847. Apo akoyo kakulu kukwa Gaga. Umhlaba kona ubukulu bawo uziakile ezi 7,672, xa sekuqukwa no Mxelo noma Roxa. Inani labantu abakuwo 2,500. Indawo elandelayo li Sheshegu (libukulu buziakile ezi 6,500, babe abantu abalimeleyo 2,200. Eyesitatu kukwa Sikunyana. Olapo umhlaba uziakile 1,000, abantu abaumeleyo 400. Imfuyo yabantu bezondawo zinkomo ezi 3,000, igusba 10,000, ibokwe 600, amahashe 300. Inqwelo zikumashumi amatatu. Kwakute ngomnyaka 1862, acandelwa imihlaba ama Mfengu, kekaloku imali arafa yona ngomnyaka izi £385 2s. 6d. Ngomnyaka 1867, bawela kunene abantu apa ukuya pesheya kwe Nciba bemka nento eninzi yemfuyo. Noko inani labantu libuye langangoko lalingako, kodwa yona impahla isoloko ingapantsi iba ngelwa kukuba iba kusoloko itunyelwa pesheya kwe Nciba, kanjalo isifo asipeli ngaleminyaka, kube ke kungeko nedlelo elaneleyo. Abakwa Gaga barola £50 ngomnyaka ngalo lodwa. Kubako amaxesha abati abantu bautengise umhlaba wabo, babe bagqibile xa banikelene amapepa okucandwa kwawo. Uti omnye kanti selutengiswe katatu nakane. Ungati abazi ukuba umteto ufuna utengiswe pambi kwe Mantyi. Xa sekubangwa ilifa ziyakungenisa inkatazo ezizinto, ngokukodwa kuba kwinto ezinjalo umteto ubakupela ngapandle kanye abantwana babafazi bezitembu. Ngokwamatyala ngonyaka 1873 abemi ngoluhlobo pakati, kwa Mamfengu, awobusela 8, awokubetana 13 awokukataza abanye 2, elawobunxila 1, awezinye izinto 1. Ku Maxosa, awobusela 11, awokubetana 16, awokukataza abanye 3, awobunxila 2, awezinye izinto 13. Abantu baye bewangena amasiko okukanya, nezindlu zabo azikolise kuba ziquvalalana apa, ezingati zizindlu zenyosi. Kuko nabane ngxande. Ekulimeni sekukolise ipuluwa. Ngeminyaka yanyakenye nanyakomnye kwatengwa ipuluwa 188. Amaxosa akolise E-Cathcart Vale. Inkomo zawo kona 300, igusha nebokwe 1,000. Inkosi engu Oba isand’ ukutenga umhlaba nge £2,000, kodwa ayikezi kuwuma. Kuko abanenqwelo nemihlambi emikulu yegusha nebokwe.

Kufupi nase Lovedale Institution kuko umzi wesikolo. Noko ukufupi awuhlangene nganto nayo. Lomzi asikuko nokuba ukwisimo esingakolekiyo; izindlwana zawo asizizo ezincomekayo, abemi bawo abahleli bezipete ngokuzolileyo, nokuhambiselana kwabo pambili kule minyaka imashumi mabini idluleyo, kudeleke kangangokuba kungatandeki nokukankanywa.

Kwizikolo zalo Mahlulo I-Government irola £290 ngomnyaka. Nge 1873 abantu barola £24 11s. 2 12d. kwakupela. Abantwana besikolo 626, abeza imihla yonke 450. Ititshere ezintsundu 10. Kwindawo ezinezikolo kwenzelwa nemitandazo eti ipatwe ngumfundisi omhlope mhlaumbi ngumshumayeli ontsundu. Imali erolelwe imicimbi yetyalike nyakenye ibe £104 8s. 7d. Into enkulu ezamela ukunyusa abantsundu kulo Mahlulo yi Lovedale Institution.

Eyase Aliwal North U-J. Hudson Esq. uti:— Abantsundu apa bakumakulu amane; Abesutu 250, Amamfengu 100, Abatembu 50. Abanandawo inkulu eyona bemi kuyo. Abakumihlaba yezikolo noka Mrs. Greathead, bazipata ngokuzolileyo ngokwazi ukuba bayakugxotwa beke bakataza. Kulendawana kutiwa yi Lady Grey base kulwini. Bebeke banika inkatazo enkulu, kodwa ngoku abase nanto. Ifama azisalili kakulu ngokukataza kwezicaka. Ndikolwa ukuba zenziwa izicaka ezo kukwazi ukuba ziya kudliwa zisebenze ezitolongweni zakuswela ukuva. Isikolo esikoyo apa sesa Mawesile esipetwe ngumntu ontsundu. Omhlo­pe umfundisi umana esityelelela. Abavela kwele Diamond basakolisa ukuza bepete imipu. Bambalwa abanenqwelo nenkabi nabo ke abanyuki, banenkatazo ngenxa yobunxila. Baya behlwempuzeka njengaba basebenza pakati kwedolopu. Imfuyo abanayo apa E-Aliwal North ayingexelwe kuba bati beyisebenza babe beyitumela kwezinye indawo. Kwakugqitywa ukuvunwa leminyaka badla ngokugoduka bake baye kusela indywala.

U-H. E. Halse, Esq., Imantyi yase Herschel kwangase Aliwal North iti:—Abantsundu apa nga Mamfengu na Batembu, na Besutu, na Mabastile. Inani labo likwi 25,000. Ilali abakuzo zimashumi matandatu. Imali engeniswe yi Government kulo Mahlulo nyakenye ibe £2,800, ecitiweyo £700. Eyerafu ibe £2,700. Irolwa kwangexesha ngapandle kwezikalazo. Abacele ipasi zokuya kwindawo ngendawo bebe 500. Imfuyo yabo andinakuyixela kakuhle kodwa ininzi. Ngalomnyaka udluleyo wodwa bangenise igusha nebokwe 14,000, inkomo, 1,400, amahashe 450. Kuko nezinye impahla endingayi fumananga incwadi yazo. Idlelo lifuna ukuti lixinane ngenxa yokuba mkulu komhlaba olinyiweyo. Kulemiyaka idluleyo liyelincipa inani labanamatyala. Nge 1873 bekungeko nalinye elokuba. Amatyalana ake ako ngawokulwa. Mancinane kanye amalinga okunyusa abantsandu apa. Abafundisi abakoyo babini kanti inani labantu linga- ka. Ngonyaka odluleyo lo Mahlulo uvelise amabali oboya 1,000, inxowa zengqolowa 6,000, ezamazimba nombona 30,000. Ndibala ezite zatengiswa zodwa. Bazuze amanani amahle ngazo. Indlela zalapa asikuko nokuba zimbi.

U-A. Orpen, Esq. eyase Monti uti:—Abantsundu apa banendawo ezimbini ezona zinkulu abahlala kuzo ngapandle kwaba bakufupi nedolopi. Ka- ngangokuqonda kwam abantu bezondawo bazipete kakuhle. Isikalazo esikulu ngakubo kukuhamba kwabo ezinkantini. Kuko abate sa ngabanye kwindawo ngendawo, nabaqeshe imihlaba ye Government, abanye bayiqeshele eminyaka emibini, abanye emihlanu, abanye ilishumi, abanye emashumi mabini anamnye. Inani leakile abaziqeshileyo 18,667, irafu abayirola ngomnyaka ngazo £710. Ngokokupatwa asibantu bazinkatazo zinkulu. Amasiko asebuhedenini asahanjiswa kakulu, noko kufupi nomendo sebekolisa ukuhamba benxibile. Kulo Mahlulo umfundisi okoyo ngose Nxarunu. Unabashumayeli abamana ukubatyelelela abalapa E-Monti ekaya nakwa Ndois

Inani labantu nempahla kwa Ndois apo limi ngo- luhlolo, amadoda 47, amankazana 58, abantwana 133, inkomo 263, igusha nebokwe 193, amahashe 17. E-Nxarunu amadoda, 189, amankazana 219, abantwana 410, inkomo 1,802, igusha nebokwe 828, amahashe 14. Alinakwaziwa kakuhle inani lempahla kwezinye indawo kuba batesa.

IPARLAMENTE YALEKONI.

Leparlamente ibe iko icitwe ngomhla wa 31 ka July. Akuko xesha ekwake nganyaka mnye kw.enziwa umsebenzi ongade udlule lowenziweyo ngoku.

Eyona ndawo mhlayimbi inkulu yenziweyo kukumisa umteto wokuba kwenziwe indlela zenqwelo zomlilo kwindawo ngendawo zekoloni, eziyakuti ubude bazo xa zihlanganisiweyo zibe kumakulu asibozo emayile, imali eziya kuyidla ibe kwizigidi ezihlanu zeponti. Ziyakusuka kona E-Bayi nase Kapa nase Monti. Eyakusuka E-Kapa banxamele ukuba ide iyekufika E-Beaufort West. lyakuba luncedo olukulu, kuba ngoku kunzima ukupumela kwenkabi eziya kona ngenxa kakuba ilizwe libambe ubuntlango. Noko ke ayiyikucanda kwindawo ezizintlango kube kupela. Ezakusuka E-Bayi iyakusinga E-Cradock, kuze kodwa kubeko isebe elipambukela E-Rini nase Graaff-Reinet. Esuka E-Monti iyakuya E-Queenstown, kuze kubeko isebe eliya E-Qonce. Kulindeleke ukuba yoti ipela iminyaka emihlanu zibe sezigqityiwe zonke ezondlela, sibone kuhamba ezomlilo inqwelo endaweni zezi zenkabi!

Omnye umteto omkulu ngomisa uhlobo ayaku- nyulwa ngalo amalungu alendlu yeparlamente kutiwa yi “Legislative Council.” Ngapambili ikoloni ibeyahlulwe kubini, lisiti elinye icala layo linyule abalo lize nelmye linyule abo; kodwa ngaku izakwahlulwa amacetyana asixenxe, lize lilinye litumele amadoda amatatu. Kekaloku nabantsundu kungakululeka ukuba baye kungena ukuba banemfundo nobutyebi obaneleyo. E-New Zealand, apo kulaulwa kwangohlobo olunje ngolu, eparlamente kuko nabantu abangabelozwe kakade. Kufumancka kuko kubo amadoda anokuqonda izinto. Batintelwe yintoni na abalapa ukuba nabo bangayizameli londawo?

Kumiswe kanjalo umteto wokuba kwakiwe imitantato emitatu epumela I-Gqili. Omnye wayo uya kwenzelwa ukuwela inqwelo ezisukuba zisiya Elusutu, omnye upumele kwelizibuko kuti­wa yi Bethulie, owokugqibela upumele E-Hope Town. Abake bahambe nenqwelo siyakolwa ukuba bayakuyibulela iparlamente ngalo msebenzi.

Kuko nemali ekutshelwe ukuba kuyiwe kufunwa E-Europe, abantu bokusebenza, neyokuba kuhanjiswe imfundo kubo bonke abakule koloni, nokuba kwandiswe inani lendawo ezinemantyi, neyokukutaza imikombe etwala impahla zalapa ezivela pesheya nokuba zeziyakona ; kuko neyokusa ucingo kwindawo ezitile, neyokwaka izindlu zokubonisa imikombe ingozi yayo ebusuku, neyokulungisa indlela zenqwelo kwindawo ezitile.